Uit die Bloute – Chanette Paul – WORDSWORTH BOOKS
Home / Afrikaans Fiksie / Uit die Bloute – Chanette Paul
Uit die Bloute – Chanette Paul
Jojo Richter se speuravonture is direk eweredig aan haar nuuskierigheid. Sy moes nooit ingestem het om vir Irene navorsing oor VVV’s te doen nie. Wanneer ’n skelm regter naby Bientangsbaai met ’n pyl en boog vermoor word, het dit skielik alles met Irene se belangstelling in VVV’s te doen.
SKU: 9780799386947 Categories: Afrikaans Fiksie, Book Reviews, NEW
Jojo Richter se speuravonture is direk eweredig aan haar nuuskierigheid. Sy moes nooit ingestem het om vir Irene navorsing oor VVV’s te doen nie. Wanneer ’n skelm regter naby Bientangsbaai met ’n pyl en boog vermoor word, het dit skielik alles met Irene se belangstelling in VVV’s te doen. Teen wil en dank bevind Jojo haar weer in Bientangsbaai, waar sy, Irene en Ayla Hurter ’n groep vroue probeer opspoor wat volgens gerugte afgesonderd in die berge woon terwyl hulle wag om deur aliens weggevoer te word na ’n beter wêreld. Beide Irene en Ayla vermoed dat hul susters, wat jare tevore bevriend geraak het, by die groep betrokke is. Erger, hulle vrees dat die groep dalk die regter vermoor het. Die soektog bring baie eienaardighede aan die lig. Terwyl Jojo trou aan haar aard pens en pootjies in die leeukuil beland, moet Irene en Ayla hul spoke besweer.
Be the first to review “Uit die Bloute – Chanette Paul” Cancel reply
Raai Hoe Lief Is Ek Vir Jou — Sam McBratney
Hierdie gewilde kinderboek is al 20 jaar lank in Afrikaans beskikbaar, en die geleentheid word gevier met dié spesiale gedenkuitgawe. Dit is slaaptyd vir Klein Neutbruin Hasie en, as uitsteltaktiek om die ongewenste oomblik te vermy, begin hy vir Groot Neutbruin Haas vertel hoe lief hy vir hom is.
Ver in die Wêreld, Sushi —Koos Kombuis
Hierdie is Koos se vyfde rubriekebundel en bevat skrywes wat deur die jare in verskeie tydskrifte en koerante verskyn het. Hy lug sy opinie oor ‘n wye verskeidenheid onderwerpe, dikwels met ‘n opgetrekte wenkbrou en sy “maar ek dink anders”-houding. Soos ons hom mos maar ken. Tog interessant hoe die verloop van jare selfs ‘n vrydenkende, individualistiese gees so ‘n bietjie temper.
Vermis op Allesverloren — Anchien Troskie
Tannie Erta van Tonder het spoorloos verdwyn. Haar susterskind en huismaat, Melinda, roep die hulp van privaatspeurder Barrie in om haar te help opspoor. Op die klein dorpie Allesverloren loop Barrie hom uit die staanspoor vas in kleinlikheid, agterdog en skinderstories.